રાહુલ ગાંધીએ કટાક્ષ કરતા કહ્યું કે, આ તેમની ફ્લુઅલ ચેલેન્જનો યોગ્ય જવાબ ન થયો. ઉલ્લેખનીય છે કે, ગત દિવસોમાં પીએમ મોદીએ ટ્વીટર પર તેમના મંત્રી રાજ્યવર્ધન સિંહ રાઠોરની ફિટનેસ ચેલેન્જમાં ભાગ લીધો હતો. તેના પર રાહુલે નિશાન સાધતા પીએમ મોદીને ફ્લૂઅલ ચેલેન્જ આપી હતી. પેટ્રોલ-ડીઝલની કિંમતોમાં થયેલા એક પૈસાના ઘટાડાએ રાહુલને ફરી એકવખત હુમલો કરવાની તક આપી દીધી. રાહુલ ગાંધી ઉપરાંત કોંગ્રેસના બીજા નેતા પણ મોદી સરકાર પર પ્રહાર કરવાના મૂડમાં નજર આવ્યા.